కోల్కతా : కెప్టెన్ మిరాజ్ షేక్ (14) అత్యధిక పాయింట్లతో సత్తా చాటడంతో ప్రొ కబడ్డీ లీగ్లో బుధవారంనాటి మ్యాచ్లో దబాంగ్ ఢిల్లీ 38-30తో బెంగళూరు బుల్స్ను ఓడించింది. ఢిల్లీ జట్టులో షేక్ తర్వాత అబోల్ ఫజల్ రాణించి 8 పాయింట్లు సాధించాడు. బెంగళూరును సారథి రోహిత్ కుమార్ (13) ముందుండి నడిపినా అతడికి అజయ్ కుమార్ (5) నుంచి మినహా ఇతర ఆటగాళ్లనుంచి మద్దతు కరవైంది. ఫలితంగా బెంగళూరుకు పరాజయం తప్పలేదు. మరోవైపు ఢిల్లీకి ఇది వరుసగా రెండో విజయం. మొత్తంగా నాలుగోది. అయినా జోన్ ఏలో ఆ జట్టు 9 మ్యాచ్ల ద్వారా 24 పాయింట్లతో అట్టడుగు స్థానంలో నిలిచింది. ఇక జోన్ బీలో 11 పోటీల ద్వారా 23 పాయింట్లతో బెంగళూరు నాలుగో స్థానంలో ఉంది. మరో మ్యాచ్లో యూ ముంబా 37-31 స్కోరుతో బెంగాల్ వారియర్స్ను చిత్తుచేసింది.
kolkata : kepten miraj shek (14) atyadhika paayintlatho satta chaatadamtho pro kabaddi leeglo budhavaaramnaati matchlo dabang dhilli 38-30thoo bengaluru bulsnu odinchindi. dhilli jattulo shek tarvaata abol fazal raaninchi 8 paayintlu saadhinchaadu. bengalurunu saarathi rohit kumar (13) mundundi nadipina atadiki ajay kumar (5) nunchi minaha itara aatagaallanunchi maddatu karavaindi. phalitamgaa bengaluruku parajayam tappaledu. marovaipu dhilleeki idhi varusagaa rendo vijayam. mottamgaa naalugodi. aina jon elo aa jattu 9 machal dwara 24 paayintlatho attadugu sthaanamlo nilichindi. ika jon beelo 11 poteela dwara 23 paayintlatho bengaluru naalugo sthaanamlo undi. maro matchlo uu mumba 37-31 skorutho bengal vaariyarsnu chittuchesindi.